
Sadržaj

Impresum

Volim ići u vrtić (Croatian Bedtime Collection)

Još sjajnih knjiga za djecu:

Jimmy je ležao u svom krevetu grleći svog omiljenog medvjedića. Doista je pokušavao spavati, ali nešto ga je mučilo i držalo budnim.

Otkotrljao se iz kreveta i otišao potražiti roditelje.

Dolje u dnevnoj sobi njegovi su mama i tata gledali televiziju. „Mamice, ne mogu spavati”, rekao je.

Mama mu je razbarušila kosu i poljubila ga. „O čemu razmišljaš?”

„Razmišljam o vrtiću”, šapnuo je i čvrsto zagrlio mamu.

„Oh, dušo, vrtić je tako zabavan!” rekla je Mama.

„Tamo ćeš upoznati nove prijatelje”, dodao je Tata. „Zapravo je toliko zabavno da bih i ja volio da mogu ići!”

„Mogu li ostati kod kuće s tobom?" upita Jimmy. Glava mu je pala na mamino rame.

Mama ga je pomilovala po glavi, gledajući ga duboko u oči. „Što kažeš na ovo", rekla je. „Budući da ti je prvi dan u vrtiću, ondje ćeš ostati samo dva sata. Nakon toga vratit ću se i odvesti te kući. Ali sigurna sam da ćeš imati toliko zabave da nećeš ni htjeti otići."

„Znaš što?" rekao je Tata. „Možeš čak ponijeti i svog medvjedića sa sobom. Zvuči li dobro?" Jimmy kimne.

„Oh, ti si tako velik i pametan dječak”, rekla je Mama ljubeći ga u čelo. „Sigurna sam da si umoran. Hajmo u krevet.”

Odvela je Jimmyja u njegovu sobu i ušuškala ga. Zatim ga je poljubila

